smcproject/ml-wiki-sentences huggingface dataset:
ഇത് ആന്നിയിൽ വൈദ്യശാസ്ത്രം പഠിക്കുന്നതിന് പ്രധാന പ്രചോദനത്തിനിടയാക്കി.
ഒരു സ്വകാര്യ അദ്ധ്യാപകനും അവളുടെ പിതാവും ചേർന്നാണ് ആദ്യകാല വിദ്യാഭ്യാസം നൽകിയത്.
പിന്നീട് , പെൻസിൽവാനിയയിലെ വുമൺസ് മെഡിക്കൽ കോളേജിൽ ചേർന്നു.
1884-ൽ ബഹുമതികളോടെ അവിടെനിന്ന് ബിരുദം നേടി.
അടുത്ത വർഷം മേരിലാൻഡ് ബോർഡ് ഓഫ് മെഡിക്കൽ എക്സാമിനേഴ്‌സിൽ നിന്ന് വൈദ്യശാസ്ത്രം പരിശീലിക്കുന്നതനുള്ള ലൈസൻസ് നേടിുകയും വിമൻസ് മെഡിക്കൽ കോളേജിൽ അനാട്ടമിയുടെ അസിസ്റ്റന്റ് ടീച്ചറായി ജോലി നേടുകയും ചെയതു.
1887-ൽ മെക്ലെൻബർഗ് കൗണ്ടിയിൽ വൈദ്യശാസ്ത്രം പരിശീലിക്കാനായി മടങ്ങിയ അവൾ 1889- ൽ നോർത്ത് കരോലിനയിലെ ഷാർലറ്റിൽ ഒരു വീട് വാങ്ങി.
1911 ൽ ഒരു കാർ വാങ്ങുന്നത് വരെ അവൾ ഒരു കുതിരവണ്ടിയിൽ ചുറ്റിക്കറങ്ങിക്കൊണ്ട് തന്റെ പരിശീലനം മെല്ലെ കെട്ടിപ്പടുത്തു.
ആനി ന്യൂയോർക്ക് പോളിക്ലിനിക്കിൽ ബിരുദാനന്തര ബിരുദം ചെയ്തു.
അക്കാലത്ത് അപൂർവമായതിനാൽ, 1800-കളുടെ അവസാനംവരെ സ്ത്രീ ഡോക്ടർമാർ പൊതുവെ അംഗീകരിക്കപ്പെട്ടിരുന്നില്ല.
അവളുടെ പ്രവൃത്തി അവളുടെ ബന്ധുക്കളിൽ ചിലരെ ഞെട്ടിച്ചു, അവരുടെ സാന്നിധ്യത്തിൽ അവളുടെ പേര് പരാമർശിക്കരുതെന്നുപോലും അവർ ആവശ്യപ്പെട്ടു.
ഇരുപത്തിമൂന്ന് വർഷക്കാലം അവർ പ്രെസ്ബിറ്റീരിയൻ കോളേജ് ഫോർ വുമണിൽ (ഇപ്പോൾ ക്യൂൻസ് യൂണിവേഴ്സിറ്റി ഓഫ് ഷാർലറ്റ് എന്നറിയപ്പെടുന്നു) വൈദ്യനായിരുന്നു.
ആനിയുടെ കാലത്ത് ഷാർലറ്റിൽ മലേറിയയും ടൈഫോയ്ഡ് പനിയും കൊക്കപ്പുഴുവിന്റെ ബാധയും പൊട്ടിപ്പുറപ്പെട്ടിരുന്നു .
ഒന്നാം ലോകമഹായുദ്ധസമയത്ത് കരസേനയിലെ ആദ്യത്തെ ലെഫ്റ്റനന്റായിരുന്നു ആനി ഷാർലറ്റിലെ ക്യാമ്പ് ഗ്രീനിൽ ആക്ടിംഗ് അസിസ്റ്റന്റ് സർജനായി നിയമിക്കപ്പെട്ടു, അവിടെ അവർ സ്കൂൾ കുട്ടികളുടെ മെഡിക്കൽ പരിശോധന നടത്തുകയും 1918-ലെ ഫ്ലൂ പാൻഡെമിക് വരുത്തിയ നാശത്തെ അഭിമുഖീകരിക്കുകയും ചെയ്തു.
മെക്‌ലെൻബർഗ് മെഡിക്കൽ സൊസൈറ്റിയുടെ പ്രസിഡന്റായി സേവനമനുഷ്ഠിച്ച അവർ യുണൈറ്റഡ് ഡോട്ടേഴ്‌സ് ഓഫ് കോൺഫെഡറസി , ഷാർലറ്റ് വുമൺസ് ക്ലബ്, ഡോട്ടേഴ്‌സ് ഓഫ് ദി അമേരിക്കൻ റെവല്യൂഷൻ എന്നിവയിൽ അംഗമായിരുന്നു.
ആനി 1929 ഒക്ടോബർ 15-ന് ഷാർലറ്റിൽ ഒരു രോഗിയിൽ നിന്ന് ന്യൂമോണിയ ബാധിച്ച് മരിച്ചു .
2022-ൽ നോർത്ത് കരോലിനയിലെ ഷാർലറ്റിലെ ലിറ്റിൽ ഷുഗർ ക്രീക്കിന് സമീപം ജെയ്ൻ ഡിഡെക്കർ ഡോ.ആനിയുടെ പ്രതിമ സ്ഥാപിച്ചു.
റഫറൻസുകൾ ↑ {{ cite news }} : Empty citation ( help ) ↑ ↑ ↑ ↑ ↑ ↑ ↑ {{ cite news }} : Empty citation ( help ) ↑ ↑ ↑ {{ cite news }} : Empty citation ( help ) ↑ ↑ ↑ ↑ ↑
കൽപ്പന മോർപാരിയ
കൽപ്പന മോർപാരിയ ഒരു ഇന്ത്യൻ ബാങ്കറാണ്.
മുപ്പത്തിമൂന്ന് വർഷമായി ഐസിഐസിഐ ബാങ്കുമായി ബന്ധപ്പെട്ടു പ്രവർത്തിക്കുന്നു .
ഇപ്പോൾ ജെപി മോർഗൻ ഇന്ത്യയുടെ ചീഫ് എക്സിക്യൂട്ടീവ് ഓഫീസറാണ്, ഫോർച്യൂൺ മാഗസിൻ അന്താരാഷ്ട്ര ബിസിനസ്സിലെ ഏറ്റവും ശക്തരായ അമ്പത് സ്ത്രീകളിൽ ഒരാളായി അവർ സ്ഥാനം നേടി.
മൂന്ന് സഹോദരിമാരിൽ ഇളയവനായ കൽപ്പന മോർപാരിയ 1949 മെയ് 30 ന് ഭവന്ദാസിന്റെയും ലക്ഷ്മിബെൻ തന്നയുടെയും ലോഹാന കുടുംബത്തിൽ ജനിച്ചു.
ചെറുപ്പത്തിൽ അവളുടെ അച്ഛൻ മരിച്ചു.
16 വയസ്സുള്ളപ്പോൾ സ്കൂൾ വിദ്യാഭ്യാസം പൂർത്തിയാക്കിയ അവർ സയൻസ് പഠിക്കാൻ സോഫിയ കോളേജ് ഫോർ വുമൺ ചേർന്നു, തുടർന്ന് 1970 ഓടെ കെമിസ്ട്രിയിൽ ബിഎസ്‌സി ബിരുദധാരിയായിരുന്നു.
പിന്നീട് നിയമത്തിൽ ബിരുദം നേടി.
ഖാലിദ് ഇംഗ്ലീഷ് വിലാസം https://ml.wikipedia.org/wiki/Khalid
പ്രമുഖനായ ഒരു മലയാള നോവലിസ്റ്റാണ് ഖാലിദ്.
(10 ഒക്ടോബർ 1930 - 1 ഒക്ടോബർ 1994).
1988-ൽ നോവൽ രചനയ്ക്കുള്ള കേരള സാഹിത്യ അക്കാദമി പുരസ്കാരം നേടിയിട്ടുണ്ട്.
1930 ഒക്‌ടോബർ 10ന്‌ ജനനം.
മധ്യപ്രദേശിലെ റായ്‌പ്പൂരിൽ ട്രാൻസ്‌പോർട്ട്‌ കമ്പനിയിലും വ്യാപാര ഏജൻസിയിലും പ്രവർത്തിച്ചു.
1994 ഒക്‌ടോബർ 1ന്‌ അന്തരിച്ചു.
പ്രധാനകൃതികൾ പിതാവേ നിന്റെ കൂടെ, ഉദയസൂര്യനെതിരെ, തുറമുഖം, സിംഹം, ബനാറസി ബാബു, അടിമകൾ ഉടമകൾ, അല്ലാഹുവിന്റെ മക്കൾ.
ഒരേ ദേശക്കാരായ ഞങ്ങൾ പുരസ്കാരങ്ങൾ
1988 ലെ കേരള സാഹിത്യ അക്കാദമി അവാർഡ് (ഒരേ ദേശക്കാരായ ഞങ്ങൾ) അവലംബം ↑ {{ cite web }} :  CS1 maint: bot: original URL status unknown ( link ) ↑
ചെറുവയൽ രാമൻ ഇംഗ്ലീഷ് വിലാസം https://ml.wikipedia.org/wiki/Cheruvayal_Raman പത്താമത് വിബ്ജിയോർ രാജ്യാന്തര ചലച്ചിത്രോത്സവം (2015),വയനാട്ടിലെ ആദിവാസികർഷകനായ ചെറുവയൽ രാമൻ, തവളക്കണ്ണൻ നെൽവിത്ത് വല്ലത്തിലേയ്ക്ക് നിറച്ചുകൊണ്ട് ഉദ്ഘാടനം ചെയ്യുന്നു.
വയനാട് മാനന്തവാടി കമ്മനയിലെ ആദിവാസി കർഷകനാണ് തലക്കര ചെറിയ രാമൻ എന്ന ' ചെറുവയൽ രാമൻ' .
2011ൽ ഹൈദരാബാദിൽ വച്ചു നടന്ന ജൈവവൈവിധ്യ സംരക്ഷണത്തിനായുള്ള പതിനൊന്ന് രാജ്യങ്ങളുടെ സമ്മേളനത്തിൽ കേരളത്തിലെ കർഷകരെ പ്രതിനിധീകരിച്ചത് ഇദ്ദേഹമാണ് .
2023 റിപ്പബ്ളിക്ക് ദിനത്തിൽ  ഭാരതസർക്കാർ പത്മശ്രീ നൽകി ആദരിച്ചു.
നെല്ലിനങ്ങളുടെ ഒരു ജീൻബാങ്കർ ആണ് ചെറുവയൽ രാമൻ , .
കുറിച്യസമുദായത്തിൽപ്പെട്ട ഇദ്ദേഹം 45 ഇനം നെല്ല് കൃഷിചെയ്ത് സംരക്ഷിക്കുന്നു , .
നെൽ വിത്തുകൾ കൂടാതെ പരമ്പരാഗത പച്ചക്കറി ഇനങ്ങളും ഔഷധ സസ്യങ്ങളും വിവിധ വൃക്ഷങ്ങളും ഇദ്ദേഹം തന്റെ തോട്ടത്തിൽ സംരക്ഷിച്ചുവരുന്നു.
നിരവധി വിദ്യാർത്ഥികളും ഗവേഷകരും കർഷകരും നിത്യേന ഈ പുരയിടം സന്ദർശിച്ച് പരമ്പരാഗത കൃഷിയെപ്പറ്റി പഠിക്കുന്നു.
ജീവിതരേഖ ചെറുവയൽ രാമൻ കൃഷിയിടത്തിൽ
1952 ജൂൺ 6 ന് ജനനം.
രണ്ടാമത്തെ വയസ്സുമുതൽ പിതാവിനെ പിരിഞ്ഞ് അമ്മാവനോടൊത്ത് വളർന്നു.
ദാരിദ്ര്യം നിറഞ്ഞ കുട്ടിക്കാലം.
കമ്മന നവോദയ എൽ. പി. സ്കൂളിൽ അഞ്ചാം ക്ലാസ്സ് വരെ മാത്രം പഠനം.
പത്താം വയസ്സുമുതൽ കാർഷിക ജീവിതം.
1969 ൽ എംപ്ലോയ്‌മെന്റ് എക്‌ചേഞ്ച് മുഖേന കണ്ണൂർ ഡി.എം.ഒ. ഓഫീസിൽ വാർഡനായി 150 രൂപ ശമ്പളത്തിൽ  ജോലി കിട്ടിയെങ്കിലും കൃഷിഭൂമി ഉപേക്ഷിച്ചുപോകാൻ ഇഷ്ടമില്ലാത്തതിനാൽ സർക്കാർ ജോലി വേണ്ടെന്നുവച്ചു .
വിത്ത് സംരക്ഷണം
നെൽവിത്തിന്റെ സംഭരണത്തിൽ പരമ്പരാഗതരീതിയാണ് രാമൻ അനുവർത്തിക്കുന്നത്.
വിളവെടുത്ത നെല്ലിനെ ഒരാഴ്ച വെയിലും മഞ്ഞും കൊള്ളിക്കുന്നു.
തുടർന്ന് മുളങ്കൂട്ട ചൂടാക്കി വെയിലിന്റെ ചൂടോടെ നെല്ലിനെ അതിൽ സംഭരിക്കും.
വൈക്കോൽ, കൂടാരംപോലെ കെട്ടിയുണ്ടാക്കുന്ന വിത്തുകൂടയും നെൽസംഭരണത്തിന് ഉപയോഗിക്കുന്നുണ്ട്.
പുഴുങ്ങിക്കുത്തിയ അരിയും ഈവിധം സംഭരിക്കാം.
വിത്താകട്ടെ, രണ്ടു വർഷംവരെ മുളയ്ക്കൽശേഷി നഷ്ടപ്പെടാതെ പരമ്പരാഗതരീതിയിൽ സൂക്ഷിക്കാനാവും.
കൃഷിക്കുപുറമെ നല്ലൊരു പരിസ്ഥിതി പ്രവർത്തകൻ കൂടിയാണ് രാമൻ.
ബഹുമതികൾ സസ്യജനുസ്സുകളുടെയും കർഷകരുടെ അവകാശങ്ങളുടേയും സംരക്ഷണ അതോറിറ്റി ഏർപ്പെടുത്തിയ 2016 ലെ ജനിതക സംരക്ഷണ പുരസ്‌കാരം കേന്ദ്രകൃഷിവകുപ്പ് മന്ത്രി രാധാ മോഹൻ സിങ്ങിൽ നിന്നും ഏറ്റുവാങ്ങി.
രാമന്റെ അപേക്ഷ സമർപ്പിക്കുന്നതിനുള്ളസാങ്കേതീക സഹായം നൽകിയത് എംഎസ് സ്വാമിനാഥൻ ഗവേഷണ നിലയവും കേരളകാർഷിക സർവ്വകലാശാലയുമാണ് .
2011ൽ ഹൈദരാബാദിൽവച്ചുനടന്ന ജൈവവൈവിധ്യ സംരക്ഷണത്തിനായുള്ള പതി നൊന്ന് രാജ്യങ്ങളുടെ സമ്മേളനത്തിൽ കേരളത്തിലെ കർഷകരെ പ്രതിനിധീകരിച്ചത് രാമനാണ് .
2016 ലെ ദേശീയ പ്ലാന്റ് ജീനോം സേവിയർ അവാർഡ് , .
സാമൂതിരി ഗുരുവായൂരപ്പൻ കോളജ് പൂർവവിദ്യാർഥികളുടെയും അധ്യാപക-അനധ്യാപകരുടെയും കൂട്ടായ്മയായ ബോധി ചാരിറ്റബിൾ സൊസൈറ്റി കോളജിലെ പൂർവവിദ്യാർഥിയും ജൈവ കർഷകനുമായിരുന്ന അഭിലാഷിന്റെ സ്മരണയ്ക്കായി ഏർപ്പെടുത്തിയ പ്രഥമ പുരസ്‌കാരം.
പാരമ്പര്യ നെൽവിത്തുകളുടെ സംരക്ഷണത്തിനും ലാഭേച്ഛയില്ലാതെ ഇവ ആവശ്യക്കാർക്ക് കൈമാറുന്നതിനും നേതൃത്വം നൽകുന്നത് പരിഗണിച്ചാണ് പുരസ്‌കാരം.
25,000 രൂപയും ഫലകവുമടങ്ങുന്ന പുരസ്‌കാരം .
ഗംഭാരി ദേവി ഇംഗ്ലീഷ് വിലാസം https://ml.wikipedia.org/wiki/Gambhari_Devi
ഹിമാചൽ പ്രദേശിലെ ബിലാസ്പൂർ ജില്ലയിൽ നിന്നുള്ള ഒരു ഇന്ത്യൻ നാടോടി ഗായികയും നർത്തകിയുമായിരുന്നു ഗംഭാരി ദേവി (1922 - 8 ജനുവരി 2013) ഹിമാചൽ പ്രദേശിലെ നാടോടി സംസ്‌കാരത്തിന് നൽകിയ സംഭാവനകളാൽ അവർ ശ്രദ്ധിക്കപ്പെട്ടു.
രബീന്ദ്രനാഥ ടാഗോറിന്റെ 150-ാം ജന്മവാർഷികത്തോടനുബന്ധിച്ച് ഇന്ത്യയിലുടനീളമുള്ള 100 കലാകാരന്മാർക്ക് സംഗീത നാടക അക്കാദമി, അവതരണ കലാരംഗത്ത് 2011-ൽ ടാഗോർ അക്കാദമി അവാർഡ് (ടാഗോർ അക്കാദമി പുരസ്‌കാരം) നൽകി.
2001-ൽ ഹിമാചൽ അക്കാദമി ഓഫ് ആർട്‌സിന്റെ അവാർഡ് ലഭിച്ചു.
അവർ 2013 ജനുവരി 8-ന് 91-ആം വയസ്സിൽ അന്തരിച്ചു.
ജീവിതാനുഭവങ്ങൾ
1922-ൽ ഹിമാചൽ പ്രദേശിലെ ബിലാസ്പൂർ ജില്ലയിലെ ബന്ദ്‌ല ഗ്രാമത്തിലാണ് അവർ ജനിച്ചത്.
എട്ടാമത്തെ വയസ്സിൽ അവർ പരിപാടികൾ അവതരിപ്പിക്കാൻ തുടങ്ങി.
ഗ്രാമത്തിലെ മറ്റ് പെൺകുട്ടികളെപ്പോലെ ചെറുപ്രായത്തിൽ തന്നെ വിവാഹം അവർ കഴിച്ചു.
ഇത് സാധാരണയായി പാട്ടും നൃത്തവും ചെയ്യുന്നതിൽ നിന്ന് അവളെ വിലക്കിയേനെ.
എന്നിരുന്നാലും, അപമാനം ഉണ്ടായിട്ടും അവർ നാടോടി അവതരണത്തിൽ ഉറച്ചുനിന്നു.
അവരുടെ കഴിവ് അങ്ങനെയായിരുന്നു സമൂഹം അവരുടെ സാമൂഹിക അപമാനം പതുക്കെ മറന്നു.
വിവിധ അവസരങ്ങളിൽ അവതരിപ്പിക്കാൻ അവരെ ക്ഷണിക്കാൻ തുടങ്ങി.
അവരുടെ പ്രകടനമില്ലാതെ ഒരു ചടങ്ങും പൂർത്തിയാകാത്തവിധം അവർ ഒടുവിൽ ജനപ്രിയയായി.
അവരുടെ സ്വാധീനം അങ്ങനെയാണ് അവർ പ്രണയത്തിന്റെ ഒരു പ്രേമപാത്രമായി കാണപ്പെട്ടു.
അവരുടെ പ്രകടനങ്ങൾക്കായി ദൂരെ സ്ഥലങ്ങളിൽ നിന്ന് ആളുകൾ ഒത്തുകൂടാൻ തുടങ്ങി.
അതേ പ്രദേശത്ത് അവരുടെ പ്രകടനവും ഹാജരുമില്ലാതെ വിവാഹ ചടങ്ങുകൾ ആചാരപരമായിരുന്നില്ല.
അവരുടെ കാലത്തെ ഒരു മാറ്റിനി വിഗ്രഹമായി അവർ കണക്കാക്കപ്പെട്ടിരുന്നു.
അവർക്കൊപ്പം ഒരു ഡ്രമ്മറും ദേവിയോടൊപ്പം ഇതിഹാസമായി മാറുകയും ചെയ്ത ഒരു ഗുസ്തിക്കാരനും (പിസ്തു ഉർഫ് ബസന്ത പെഹൽവാൻ) ഉണ്ടായിരുന്നു.
നിയമപരമായി വിവാഹം കഴിച്ചിട്ടില്ലാത്ത ഈ ദമ്പതികൾക്ക് യാഥാസ്ഥിതിക സമൂഹത്തിൽ നിന്ന് വലിയ ശത്രുത നേരിടേണ്ടി വന്നു.
അവരുടെ പ്രകടനങ്ങൾ ആസ്വദിക്കുമായിരുന്നു.
പക്ഷേ അവരുടെ സ്വതന്ത്രമായ പെരുമാറ്റം അംഗീകരിക്കാൻ സമൂഹത്തിന് കഴിഞ്ഞില്ല.
ദേവി പിന്നീട് തന്റെ പ്രണയം ത്യജിക്കുകയും ദേവിയുടെ തന്നെ അഭ്യർത്ഥന പ്രകാരം ബസന്ത പെഹൽവാൻ പിന്നീട് മറ്റൊരു സ്ത്രീയെ വിവാഹം കഴിക്കുകയും ചെയ്തു.
പ്രായമാകുന്നതുവരെ അവർ പ്രകടനം തുടർന്നു.
അവരുടെ ജീവിതത്തിന്റെ അവസാന മാസങ്ങളിൽ അവരുടെ ആരോഗ്യപ്രശ്നങ്ങൾ കാരണം അവർ പ്രകടനം നിർത്തി.
അവരുടെ അസാധാരണമായ ധൈര്യം, പാട്ട്, നൃത്തം എന്നിവയിലൂടെ അവർ നിരവധി ഹൃദയങ്ങൾ കീഴടക്കി.
2011 ൽ സംഗീത നാടക അക്കാദമിയുടെ ടാഗോർ അക്കാദമി അവാർഡ് (ടാഗോർ അക്കാദമി പുരസ്‌കാരം) അവർക്ക് ലഭിച്ചു.
2001-ൽ ഹിമാചൽ അക്കാദമി ഓഫ് ആർട്‌സിന്റെ അച്ചീവ്‌മെന്റ് അവാർഡ്.
അവലംബം The Splendour of Himalayan Art and Culture By Aśoka Jerath ↑
ഗദ്ദർ പാർട്ടി ഇംഗ്ലീഷ് വിലാസം https://ml.wikipedia.org/wiki/Ghadar_Party
പ്രവാസി ഇന്ത്യക്കാരുടെ കൂട്ടായ്മയിലൂടെ ഇന്ത്യയിലെ ബ്രിട്ടീഷ് ഭരണത്തെ അവസാനിപ്പിക്കാനായി രൂപീകരിച്ച സംഘടനയാണ് ഗദ്ദർ പാർട്ടി .
വടക്കെ അമേരിക്കയിലെ ദേശസ്‌നേഹികളായ (പ്രവാസി) ഇന്ത്യക്കാരാണ്  ഗദ്ദർ പാർട്ടി രൂപീകരണത്തിന് നേതൃത്വം നൽകിയത്.
ആശയപ്രചരണത്തിനായി “ ഹിന്ദുസ്ഥാൻ ഗദ്ദർ ’ എന്ന പത്രവും ഗദ്ദർപാർട്ടി നടത്തിയിരുന്നു.
പത്രത്തിന് ഉർദ്ദുപതിപ്പും ഗുരുമുഖി എന്ന പേരിൽ പഞ്ചാബി പതിപ്പുമുണ്ടായിരുന്നു.
ഗദ്ദർ എന്ന പഞ്ചാബി/ഉറുദു വാക്കിന്റെ അർത്ഥം കലാപം/ലഹള എന്നാണ്.
1913-ൽ അമേരിക്കൻ ഐക്യനാടുകളിലെ സാൻഫ്രാൻസിസ്‌കോയിലാണ് ഗദ്ദർ പാർട്ടി സ്ഥാപിക്കപ്പെട്ടത്.
ലാലാ ഹർദയാലായിരുന്നു മുഖ്യ സംഘാടകനും സ്ഥാപകനും.
‘പസിഫിക് കോസ്റ്റ് ഹിന്ദു അസോസിയേഷൻ’ എന്നായിരുന്നു സംഘടനയുടെ ആദ്യപേര്.
സോഹൻസിംഗ് ബാക്നയായിരുന്നു ആദ്യ പ്രസിഡന്റ്.
അമേരിക്കയിൽ രൂപം കൊണ്ട ഈ പാർട്ടിക്ക് മെക്‌സിക്കോ , ജപ്പാൻ , ചൈന , ഫിലിപ്പിൻസ് , മലയ , സിംഗപ്പൂർ, തായ്‌ലാന്റ്, ഇൻഡോ-ചൈന, പൂർവ്വ ആഫ്രിക്ക, ദക്ഷിണാഫ്രിക്ക എന്നീ രാജ്യങ്ങളിൽ സജീവ അംഗങ്ങളുണ്ടായിരുന്നു.
കമ്യൂണിസ്റ്റ് ആശയങ്ങളിൽനിന്ന് ആവേശമുൾക്കൊണ്ട് പ്രവർത്തിച്ച ഗദർ പാർടിയുടെ നേതാക്കൾ പലരും ഏഷ്യൻ രാജ്യങ്ങളിലും യൂറോപ്പിലും അമേരിക്കയിലും കനഡയിലും അവരവരുടെ രാജ്യങ്ങളിൽ കമ്യൂണിസ്റ്റ് പാർടികളുടെ നേതാക്കളായി മാറി.
1914-ൽ ഒന്നാം ലോകമഹായുദ്ധം ആരംഭിച്ചപ്പോൾ പ്രവാസികളായ വിപ്ലവകാരികളുടെ പിന്തുണയോടെ ഇന്ത്യയിൽ ബ്രിട്ടീഷുകാർക്കെതിരെ ജനകീയവിപ്ലവം സംഘടിപ്പിക്കാൻ ഗദ്ദർ പാർട്ടി തീരുമാനിച്ചു.
ഇന്ത്യയിൽ 1915 ഫെബ്രുവരി 21 ന് പഞ്ചാബിൽ കലാപം ആരംഭിക്കുവാനാണ് തീരുമാനിച്ചത്.
ഇതിനായുള്ള  യാത്രാ ചിലവിലേക്കും ആയുധങ്ങൾക്കുമായി ലക്ഷക്കണക്കിന് ഡോളർ ശേഖരിക്കപ്പെട്ടു.
ധാരാളം പ്രവാസി ഇന്ത്യക്കാർ തങ്ങളുടെ ഭൂമിയടക്കമുള്ള ആയുഷ്ക്കാല സമ്പാദ്യങ്ങൾ ഗദ്ദർവിപ്ലവകാരികൾക്ക് നൽകി.
ബർലിനിൽ കേന്ദ്രീകരിച്ച വിപ്ലവകാരികൾ ഒന്നാം ലോകയുദ്ധസമയത്ത് ആയുധസാമഗ്രികൾ ആൻഡമാനിലും ഒറീസയിലെ തുറമുഖങ്ങളിലും എത്തിച്ചെങ്കിലും ഇവ ഫലപ്രദമായി ഉപയോഗിക്കാൻ കഴിഞ്ഞില്ല.
ഇന്ത്യയിൽ മതിയായ പിന്തുണ ലഭിക്കാത്ത അവർ വിപ്ലവത്തിനായി റാഷ് ബിഹാരി ബോസിനെ , പോലുള്ള നേതാക്കളെ കണ്ടെത്തിയെങ്കിലും കലാപശ്രമങ്ങളെക്കുറിച്ച് അറിവ് ലഭിച്ച ബ്രിട്ടീഷ് ഭരണകൂടം, കലാപകാരികൾക്കെതിരെ ശക്തമായ നടപടികൾ സ്വീകരിക്കുകയും പഞ്ചാബിലെ ഗദ്ദർപാർട്ടിയിലെ അംഗങ്ങളെ അറസ്റ്റ് ചെയ്യുകയും ചെയ്തു.
വിചാരണക്ക് ശേഷം 42 പേർക്ക് വധശിക്ഷ വിധിച്ചു നടപ്പാക്കി.
പത്തൊൻപതാം വയസിൽ ലാഹോർ ജയിലിൽ കർത്താർ സിംഗ് തൂക്കിലേറ്റപ്പെട്ടു.
114 പേരെ ജീവപര്യന്തം ശിക്ഷ വിധിച്ച് നാടുകടത്തി.
93 പേർക്ക് ഭീകരമായ തടവുശിക്ഷ നൽകപ്പെട്ടു.
ഗദ്ദർ പ്രസ്ഥാനത്തിലെ മുന്നണി നേതാക്കന്മാർ ജയിൽ മോചിതരായതിനുശേഷം പഞ്ചാബിലെ കമ്മ്യൂണിസ്റ്റ് പാർട്ടിയുടെ രൂപീകരണത്തിൽ നിർണ്ണായക പങ്ക് വഹിച്ചു.
1919-നുശേഷം ഇന്ത്യൻ ദേശീയതയിൽ ഗദ്ദർ പാർട്ടിക്കുള്ള സ്വാധീനം ക്രമേണ നഷ്ടപ്പെട്ടു.
ഗദ്ദർ പ്രസ്ഥാനത്തിന്റെ പ്രധാന നേതാക്കൾ
ലാലാ ഹർദയാൽ , സോഹൻസിംഗ് ഭക്‌നാ , കർത്താ സിംഗ് സാരാബാ , റഹ്മാൻ അലിഷാ, ബാബു ഗുരുമുഖ് സിംഗ്, മൌലാനാ ബർക്കത്തുള്ള , ദയാ പരമാനന്ദ്, വിഷ്ണു സിംഗ് പിംഗഌ, ബാബ ഹർനംസിംഗ് , രഘുബാർദയാൽ ഗുപ്ത.
സച്ചീന്ദ്രനാഥ് സന്ന്യാൽ എന്നിവരായിരുന്നു പ്രധാന നേതാക്കൾ.
ലക്ഷ്യങ്ങൾ ഇന്ത്യയിലെ ബ്രിട്ടീഷ് ഭരണത്തിനെതിരെ കലാപം സംഘടിപ്പിക്കുക ഇന്ത്യയെ ബ്രിട്ടീഷ് ഭരണത്തിൽ നിന്ന്  മോചിപ്പിക്കുക അവലംബം ↑ {{ cite news }} : Check date values in: | accessdate= and | date= ( help ) ↑ http://www.hindujagruti.org/articles/90.html#5 ↑ പുറം കണ്ണികൾ Ghadar Party എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
A Gallery on Gadar Party [ http://www.centralsikhmuseum.com/gallery/gadar-party/ Important Documents of the Ghadar Movement Ghadar Party materials in the South Asian American Digital Archive (SAADA) Ghadar: The Indian Immigrant Outrage Against Canadian Injustices 1900 - 1918 Archived 2007-09-27 at the Wayback Machine .
by Sukhdeep Bhoi The Hindustan Ghadar Collection .
The Bancroft Library , University of California, Berkeley Communist Ghadar Party of India
ഗലേൻ ഇംഗ്ലീഷ് വിലാസം https://ml.wikipedia.org/wiki/Galen Claude Galien.
Lithograph by Pierre Roche Vigneron.
(Paris: Lith de Gregoire et Deneux, ca. 1865)
ഒരു പുരാതന റോമൻ വൈദ്യശാസ്ത്രഞ്ജനാണ് ഗലേൻ എന്ന പേരിൽ അറിയപ്പെടുന്ന ഏലിയസ് ഗലേനസ് ( Aelius Galenus ) അഥവാ ക്ലോഡിയസ്സ് ഗലേനസ് ( Claudius Galenus ) (AD 129 – 200/217) ( Greek : Γαληνός, Galēnos ).
ഗ്രീക്ക് വംശജനായ, ഇദ്ദേഹം, പെർഗാമമിലെ ഗലേൻ ( Galen of Pergamum ) എന്നാണ് പൊതുവേ അറിയപ്പെട്ടിരുന്നത്.
റോമൻ കാലഘട്ടത്തിലെ ഏറ്റവും മികച്ച ചികിത്സകനായി ഇദ്ദേഹത്തെ കണക്കാക്കപ്പെടുന്നു.
പടിഞ്ഞാറൻ രാജ്യങ്ങളിലെ വൈദ്യശാസ്ത്രത്തിന് ഇദ്ദേഹത്തിന്റെ സംഭാവനകൾ വിലപ്പെട്ടതാണ്.
അദ്ദേഹത്തിന്റെ പരീക്ഷണങ്ങൾ പ്രധാനമായും കുരങ്ങുകളിലാണ് നടത്തിയിരുന്നത്.
അന്ന് മനുഷ്യരിൽ വൈദ്യശാസ്ത്രപരീക്ഷണങ്ങൾ നടത്തുന്നത് അനുവദനീയമായിരുന്നില്ല.
1628 ൽ വില്യം ഹാർ‌വേ ഹൃദയവും ഞരമ്പുകളും രക്തം പമ്പു ചെയ്യുന്നതുപോലെയാണെന്ന് കണ്ടെത്തുന്നതു വരെ ഗലേന്റെ പഠനങ്ങളും എഴുത്തുകളുമാണ് ഹൃദയവും, ഞരമ്പുകളുടെയും പഠനത്തിനു ആധാരമായിരുന്നത്.
19 ആം നൂറ്റാണ്ടിലും വൈദ്യശാസ്ത്ര വിദ്യാർത്ഥികൾ ഗലേന്റെ ചില പഠനങ്ങൾ ആധാരമാക്കിയിരുന്നു.
നാഡികളെക്കുറിച്ച് ഗലേൻ വികസിപ്പിച്ചെടുത്ത ചില പഠനങ്ങളും ഇപ്പോഴും വിശ്വസിക്കപ്പെടുന്നു.
ഒരു നല്ല വൈദ്യശാസ്ത്രഞ്ജൻ കൂടാതെ അദ്ദേഹം ഒരു തത്ത്വചിന്തകൻ കൂടിയായിരുന്നു.
അദ്ദേഹം ഒരു നല്ല ചികിത്സകൻ ഒരു തത്ത്വശാസ്ത്രഞ്ജൻ കൂടിയാണ്  ("That the Best Physician is also a Philosopher") എന്നൊരു കൃതി കൂടി രചിച്ചിട്ടുണ്ട്.
, അവലംബം സ്രോതസ്സുകൾ Algra K (ed.) The Cambridge History of Hellenistic Philosophy.
Cambridge University Press, 2005.
ISBN 0-521-25028-5 , ISBN 978-0-521-25028-3 Boudon-Millot V (ed. and trans.) Galien: Introduction générale; Sur l'ordre de ses propres livres; Sur ses propres livres; Que l'excellent médecin est aussi philosophe Paris: Les Belles Lettres.
2007, 978-2-251-00536-2 Archived 2013-08-01 at Archive.is Boylen M. Galen.
Internet Encyclopedia of Philosophy Debru A. Galen on Pharmacology: Philosophy, History, and Medicine : Proceedings of the Vth International Galen Colloquium, Lille, 16–18 March 1995 BRILL 1997 ISBN 90-04-10403-8, ISBN 978-90-04-10403-7 Dunn PM.
Galen (AD 129–200) of Pergamun: anatomist and experimental physiologist.
Arch Dis Child Fetal Neonatal Ed.
2003 Sep;88(5):F441-3.
Everson S. (ed.) Language.
Cambridge University Press, 1994 ISBN 0-521-35795-0, ISBN 978-0-521-35795-1 French RK.
Medicine Before Science: The Rational and Learned Doctor from the Middle Ages to the Enlightenment.
ISBN 0-521-00761-5, ISBN 978-0-521-00761-0 Gleason MW.
Shock and Awe: The Performance Dimension of Galen’s Anatomy Demonstrations.
Princeton/Stanford Working Papers in Classics January 2007 Gleason MW.
Making Men: Sophists and Self-Presentation in Ancient Rome.
Princeton 1995 Hankinson RJ (ed.) The Cambridge Companion to Galen.
CUP 2008 ISBN 978-0-521-81954-1 Hankinson R.J. Cause and explanation in ancient Greek thought.
Oxford University Press, 1998 ISBN 0-19-924656-4 , ISBN 978-0-19-924656-4 Ilberg J. Aus Galens Praxis.
Neue Jahrbücher für das Klassische Altertum, Geschichte und Deutsche Literatur 15: 276–312, 1905 Hakim Syed Zillur Rahman (ed.).
Jawami Kitab Al-Nabd Al-Saghir by Galen (2007), Ibn Sina Academy of Medieval Medicine Sciences , Aligarh, India; ISBN 978-81-901362-7-3 Hakim Syed Zillur Rahman (ed.).
Kitab fi Firaq al Tibb by Galen (2008), Ibn Sina Academy of Medieval Medicine Sciences , Aligarh, India; ISBN 978-81-906070-1-8 Hakim Syed Zillur Rahman (ed.).
Kitab al Anasir by Galen (2008), Ibn Sina Academy of Medieval Medicine Sciences , Aligarh, India; ISBN 978-81-906070-2-5 Hakim Syed Zillur Rahman (ed.).
Kitab al Mizaj of Galen (2008), Ibn Sina Academy of Medieval Medicine Sciences , Aligarh, India; ISBN 978-81-906070-3-2 Kotrc RF, Walters KR.
A bibliography of the Galenic Corpus.
A newly researched list and arrangement of the titles of the treatises extant in Greek, Latin, and Arabic.
Trans Stud Coll Physicians Phila.
1979 December;1(4):256–304 Mattern SP.
Physicians and the Roman Imperial Aristocracy: The Patronage of Therapeutics.
Bulletin of the History of Medicine.
Volume 73, Number 1, Spring 1999, pp. 1–18 Metzger BM.
New Testament Studies: Philological, Versional, and Patristic.
BRILL 1980 ISBN 90-04-06163-0, ISBN 978-90-04-06163-7 Muhaqqiq M. Medical Sects in Islam.
al-Tawhid Islamic Journal, vol.
VIII, No.2 Nutton V. Roman Medicine, 250 BC to AD 200, and Medicine in Late Antiquity and the Early Middle Ages, in Lawrence C.(ed.) The Western Medical Tradition: 800–1800 A.D. 1995 Nutton V. Ancient Medicine.
Routledge, 2004 ISBN 0-415-08611-6, ISBN 978-0-415-08611-0 Osler W. The Evolution of Modern Medicine 1913.
Plain Label Books 1987.
Chapter II: Greek Medicine Peterson DW.
Observations on the chronology of the Galenic Corpus.
Bull Hist Med 51(3): 484, 1977 Siegel RE.
Galen's System of Physiology and Medicine, Basel 1968 (this text is not regarded highly by most Galen scholars) Siegel RE.
Galen on Sense Perception, His Doctrines, Observations and Experiments on Vision, Hearing, Smell, Taste, Touch and Pain, and Their Historical Sources.
Karger, Basel 1970 (this text is not regarded highly by most Galen scholars) Siegel RE.
Galen on Psychology, Psychopathology, and Function and Diseases of the Nervous System 1973 (this text is not regarded highly by most Galen scholars) Smith WG.
Dictionary of Greek and Roman Biography and Mythology.
J Walton 1849 Stakelum JW, Galen and the Logic of Proposition, Rome, Angelicum, 1940 Taylor HO.
Greek Biology And Medicine.
Marshall Jones 1922.
Chapter 5: The Final System - Galen Temkin O. Galenism: Rise and Decline of a Medical Philosophy.
Cornell University Press, Ithaca 1973 The Cambridge Ancient History: Second Edition.
XI The High Empire A.D. 70–192 Cambridge University Press, 2000 ISBN 0-521-26335-2, ISBN 978-0-521-26335-1 Thesaurus Linguae Graecae: TLG van der Eijk P. Medicine and Philosophy in Classical Antiquity: Doctors and Philosophers on Nature, Soul, Health and Disease.
Cambridge University Press, 2005 ISBN 0-521-81800-1, ISBN 978-0-521-81800-1 Watson PB.
Marcus Aurelius Antoninus.
Harper brothers, 1884 കൂടുതൽ വായനയ്ക്ക് C. Gill, T. Whitmarsh, and J. Wilkins (eds), Galen and the World of Knowledge (New York and Cambridge, 2009) (Greek Cultures in the Roman World).
Mark Grant, Roman Cookery , which features recipes/ clinary advice interspersed through Galen's writings.
(Serif, London, 2008).
Archived 2014-01-16 at the Wayback Machine .
പുറത്തേയ്ക്കുള്ള കണ്ണികൾ Classicsindex: Galen Archived 2008-12-24 at the Wayback Machine .
Corpus Medicorum Graecorum editions online Gerhard Fichtner, Galen bibliography Archived 2012-07-12 at the Wayback Machine .
University of Virginia: Health Sciences Library.
Galen Archived 2007-12-10 at the Wayback Machine .
Channel 4 - History - Ancient surgery Lienhard JH.
Engines of our Ingenuity, Number 2097 - Constantine the African Nutton V. Galen of Pergamum, Encyclopædia Britannica Pearcy L. Galen: A biographical sketch.
Medicina Antiqua Taylor HO.
Greek Biology and Medicine 1922: Chapter 5 - "The Final System: Galen" Galenus von Pergamon - Leben und Werk.
Includes alphabetical list of Latin Titles (in French) Galien's works Archived 2015-09-23 at the Wayback Machine .
digitized by the BIUM (Bibliothèque interuniversitaire de médecine et d'odontologie, Paris) Archived 2011-11-01 at the Wayback Machine .
, see its digital library Medic@ Archived 2014-10-07 at the Wayback Machine .
Hypertexts - Medicina Antiqua, University College London (Commentary on Hippocrates' On the Nature of Man; On the Natural Faculties; Exhortation to Study the Arts: To Menodotus; On Diagnosis from Dreams) Michael Servetus Research Archived 2012-11-13 at the Wayback Machine .
Website with a study on the Opera Omnia of Galen by the galenist Michael de Villanueva, and also the first description of the pulmonary circulation in his Manuscript of Paris in 1546.
Claudii Galeni opera omnia in Medicorum graecorum opera quae exstant, editionem curavit D. Carolus Gottlob Kühn, Lipsiae prostat in officina libraria Car.
Cnoblochii , 1821-1833 in 20 volumines .
ഗാന്ധിഭവൻ ഇന്റർനാഷണൽ ട്രസ്റ്റ് ഗാന്ധിഭവൻ
കൊല്ലം ജില്ലയിലെ പത്തനാപുരം ആസ്ഥാനമായി പ്രവർത്തിക്കുന്ന ഒരു ഇന്ത്യൻ സർക്കാരിതര സംഘടനയാണ് .
2002-ൽ സ്ഥാപിതമായ ഈ സംഘടന, ലിംഗഭേദം, പ്രായം, ആരോഗ്യസ്ഥിതി, മതം, ജാതി എന്നിവ പരിഗണിക്കാതെ നിരാലംബരായ വ്യക്തികളുടെ സംരക്ഷണത്തിനും ക്ഷേമത്തിനും വേണ്ടി പ്രവർത്തിക്കുന്നു.
2023 നവംബറിൽ ഏകദേശം 1300 പേർ ഗാന്ധിഭവൻ കുടുംബാംഗങ്ങളായി കഴിഞ്ഞുവരുന്നു.
പുനലൂർ സോമരാജനാണ് ട്രസ്റ്റ് സ്ഥാപിച്ചത്.
കൈക്കുഞ്ഞുങ്ങൾക്കായി ഡേകെയർ സെന്റർ, നിർധനരായ കുട്ടികൾക്കുള്ള ചിൽഡ്രൻസ് ഹോം, സെറിബ്രൽ പാൾസി, ഓട്ടിസം, മറ്റ് തരത്തിലുള്ള മാനസികവും ശാരീരികവുമായ വൈകല്യമുള്ള കുട്ടികൾക്കുള്ള സ്പെഷ്യൽ സ്കൂൾ, സ്ത്രീകൾക്കും കുട്ടികൾക്കും അഭയകേന്ദ്രമായി ജില്ലാ ഷെൽട്ടർ ഹോം തുടങ്ങി നിരവധി സൗകര്യങ്ങൾ ട്രസ്റ്റ് നടത്തുന്നു.
പുരുഷന്മാർക്കുള്ള വൃദ്ധസദനം, കിടപ്പിലായ മുതിർന്ന പൗരന്മാർക്ക് ജീവകാരുണ്യ മന്ദിരം, സമ്പൂർണ ഡി-അഡിക്ഷൻ സെന്റർ, സ്ത്രീകൾക്കുള്ള പാലിയേറ്റീവ് കെയർ ഹോം.
കേരളത്തിലെ കൊല്ലം ജില്ലയിൽ കല്ലട നദിയുടെ തീരത്ത് സ്ഥിതി ചെയ്യുന്ന ഗാന്ധിഭവൻ 2002-ൽ തന്നെ അതിന്റെ പ്രവർത്തനങ്ങൾ ആരംഭിച്ചിരുന്നു.
പുനലൂർ സോമരാജൻ ആരംഭിച്ച ഈ എൻജിഒ, ഗാന്ധിയൻ ചിന്തകളുടെ ദർശനങ്ങളും തത്വങ്ങളും പഠിക്കുന്നതിലും പ്രചരിപ്പിക്കുന്നതിലും ആയിരുന്നു ആദ്യം ശ്രദ്ധ കേന്ദ്രീകരിച്ചിരുന്നത്, എന്നാൽ ഒരു സംഭവം അതിന്റെ ലക്ഷ്യം തന്നെ മാറ്റിമറിച്ചു.
അമ്മയെ നഷ്ടപ്പെട്ട ഒരാളെന്ന നിലയിൽ, മറ്റൊരു വൃദ്ധയായ സ്ത്രീ ഒറ്റപ്പെട്ട് വഴിയിൽ ജീവിക്കുന്നത് കാണുന്നത് സാമൂഹ്യ പ്രവർത്തകനായ പുനലൂർ സോമരാജനെ ആഴത്തിൽ സ്വാധീനിച്ചു, തുടർന്നാണ് അശരണർക്ക് ഒരു ആലയം എന്ന രീതിയിൽ ഗാന്ധിഭവനെ മാറ്റാൻ അദ്ദേഹം തീരുമാനിക്കുന്നത്.
പാറുക്കുട്ടിയമ്മ എന്ന ആ അമ്മയാണ് അദ്ദേഹം ആരംഭിച്ച ഗാന്ധിഭവനിലെ ആദ്യത്തെ അന്തേവാസി.
ഗാന്ധിഭവനിൽ പ്രവർത്തിക്കുന്ന സ്ഥാപനങ്ങൾ
ഗാന്ധിഭവൻ, കുട്ടികൾ, പ്രത്യേക ആവശ്യങ്ങളുള്ളവർ, ഗാർഹിക പീഡനത്തിന് ഇരയായവർ, കിടപ്പിലായ മുതിർന്ന പൗരന്മാർ എന്നിവർക്കായി അഭയകേന്ദ്രങ്ങൾ സ്ഥാപിച്ചിട്ടുണ്ട്.
ഗാർഹിക പീഡനങ്ങളിൽ നിന്നു സ്ത്രീകളെ സംരക്ഷിക്കുന്നതിനുള്ള 2005 ലെ നിയമം അനുസരിച്ച് സ്ഥാപിതമായ ഇന്ത്യയിലെ ആദ്യത്തെ പദ്ധതിയാണ് കേരള സർക്കാർ ഗാന്ധിഭവനിൽ ആരംഭിച്ച വനിതാ അഭയകേന്ദ്രം.
വ്യത്യസ്‌ത പശ്ചാത്തലങ്ങളിൽ നിന്നും അനുഭവങ്ങളിൽ നിന്നുമുള്ള ഈ വ്യത്യസ്‌ത കമ്മ്യൂണിറ്റികളെയെല്ലാം പരിചരിക്കുന്ന ഭവൻ നിയമസഹായം മുതൽ പുനരധിവാസം വരെ എല്ലാ അടിസ്ഥാനത്തിലും സേവനങ്ങൾ ഉറപ്പാക്കി വരുന്നു.
ചിൽഡ്രൻസ് ഹോം, ഓൾഡ് ഏജ് ഹോം, സൈക്കോസോഷ്യൽ റീഹാബിലിറ്റേഷൻ സെന്റർ, ഭിന്നശേഷി പുനരധിവാസ കേന്ദ്രം, പാലിയേറ്റീവ് കെയർ യൂണിറ്റ് അടക്കം കേരളത്തിലുടനീളം 20 ശാഖകളും ഭിന്നശേഷിക്കാർക്കായുള്ള സ്‌പെഷ്യൽ സ്‌കൂൾ, ലഹരിചികിത്സാ പുനരധിവാസകേന്ദ്രം, സംസ്ഥാന സാമൂഹ്യനീതി വകുപ്പുമായി ചേർന്ന് ജയിൽ മോചിതരെ പുനരധിവസിപ്പിക്കുന്ന തണലിടം പ്രൊബേഷൻ ഹോം, മാനസികാസ്വാസ്ഥ്യം ബാധിച്ച് കേരളത്തിൽ അലഞ്ഞുനടക്കുന്ന ഇതര സംസ്ഥാനക്കാരായ ആളുകളുടെ ബന്ധുക്കളെ കണ്ടെത്തി അവരെ നാട്ടിലെത്തിക്കുന്ന പ്രത്യാശ പദ്ധതി, കേരള ഹൈക്കോടതിയുടെ കീഴിലുള്ള KELSA ലീഗൽ എയ്ഡ് ക്ലിനിക്ക്, ഗാർഹിക പീഡന നിരോധന നിയമം നടപ്പിലാക്കുന്നതിന്റെ ഭാഗമായി സർക്കാർ നിയോഗിച്ച നാല് സർവ്വീസ് പ്രൊവൈഡിംഗ് സെന്ററുകൾ, വനിതകൾക്കായുള്ള ജില്ലാ ഷെൽട്ടർ ഹോം, വനിതാ കമ്മീഷൻ എ ഗ്രേഡ് യൂണിറ്റ്, ഭിന്നശേഷിക്കാർക്കായുളള സേവനകേന്ദ്രം, കേരള ഹൈക്കോടതിയുടെ കീഴിൽ പ്രവർത്തിക്കുന്ന വിക്ടിം റൈറ്റ് സെന്റർ ഉൾപ്പടെ നിരവധി സൗജന്യ നിയമസേവന പ്രവർത്തനങ്ങളും സോമരാജന്റെ നേതൃത്വത്തിൽ ഗാന്ധിഭവനിൽ നടക്കുന്നു.
കേരള സാക്ഷരതാ മിഷന്റെ സാക്ഷരതാകേന്ദ്രം, തുല്യതാ സ്‌കൂൾ, കേരള ലൈബ്രറി കൗൺസിലിന്റെ അംഗീകാരമുള്ള ലൈബ്രറി, സംഗീത നാടക അക്കാഡമി ഓഫ് കാമ്പസ് സെന്റർ, ഗ്രാമീണ മേഖലയിൽ നിന്നും പ്രതിഭകളെ വാർത്തെടുക്കുന്നതിനായി ഗാന്ധിഭവൻ റൂറൽ ഫിലിം ഇൻസ്റ്റിറ്റ്യൂട്ട്, നവോത്ഥാന മൂല്യങ്ങൾ സമൂഹത്തിൽ പ്രചരിപ്പിക്കുന്നതിനായി 'ഗാന്ധിഭവൻ തീയറ്റർ ഇന്ത്യ' എന്ന പ്രൊഫഷണൽ നാടകസമിതി, നാഷണൽ ഇൻസ്റ്റിറ്റ്യൂട്ട് ഓപ്പൺ സ്‌കൂളിന്റെയും കേന്ദ്രസർക്കാർ സ്റ്റെഡ് കൗൺസിലിന്റെയും അംഗീകാരത്തോടെ പാവപ്പെട്ട വിദ്യാർത്ഥികൾക്ക് സൗജന്യ തൊഴിലധിഷ്ഠിത കോഴ്‌സുകൾ നടത്തുന്ന സ്റ്റഡി സെന്റർ, കലാസാംസ്‌കാരിക കേന്ദ്രം, നന്മയുള്ള വാർത്തകളും വിശേഷങ്ങളും പൊതുജനങ്ങളിലെത്തിക്കുന്നതിനായി ഓൺ ടൈം മീഡിയ എന്ന ഓൺലൈൻ ചാനൽ, സാമൂഹ്യനീതി വകുപ്പിന്റെ അംഗീകാരത്തോടെയുള്ള വൊക്കേഷണൽ ട്രെയിനിംഗ് സെന്റർ എന്നിവയും ഗാന്ധിഭവനിൽ പ്രവർത്തിച്ചുവരുന്നു.
പുരസ്കാരങ്ങളും അംഗീകാരങ്ങളും മുതിർന്ന പൗരന്മാർക്കും ബോധവൽക്കരണ തലമുറയ്ക്കും സേവനങ്ങൾ നൽകുന്നതിനുള്ള മികച്ച സ്ഥാപനമെന്ന നിലയിൽ ട്രസ്റ്റിന് 2019-ൽ ഇന്ത്യാ ഗവൺമെന്റ് “വയോശ്രേഷ്ഠ സമ്മാന്” നൽകി ആദരിച്ചു.
റഫറൻസുകൾ ഗാന്ധിഭവന്റെ വെബ്സൈറ്റ്
ഗിരീഷ് സാന്ത് ഇംഗ്ലീഷ് വിലാസം https://ml.wikipedia.org/wiki/Girish_Sant
ഇന്ത്യയിൽ നിന്നുള്ള ഊർജ നയ നിരൂപകൻ എന്ന നിലയിൽ ഉയർന്ന ബഹുമാനം നേടിയ എനർജി അനലിസ്റ്റായിരുന്നു ഗിരീഷ് സാന്ത് .
ഇന്ത്യയിലെ പൂനെയിൽ അദ്ദേഹം പ്രയാസ് എന്ന സർക്കാരിതര സംഘടനയുടെ സഹസ്ഥാപകനായി.
അദ്ദേഹത്തിന്റെ വിശകലന ഇൻപുട്ടുകൾ 1990 കളിലെയും 2000 കളിലെയും ദശകങ്ങളിൽ ഇന്ത്യയുടെ ഊർജ്ജ നയം രൂപപ്പെടുത്താൻ സഹായിച്ചു.